open-index/open-wikipedia-markdown huggingface dataset:
Bachanovo riedulių draustinis

**Bachanovo riedulių draustinis** () – draustinis, esantis Rytų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje ir Jeleniavo valsčiuje, netoli Bachanovo kaimo, į pietus nuo Ančios ežero. Draustinis yra Juodosios Ančios upės ir jos intako *Kozikuvkos* santakoje, kur būtent šioje vietovėje guli ledyniniai rieduliai. Įkurtas ministro įsakymu (M.P. Nr 53, poz. 283), 1972 m. spalio 27 d. Nuo VIII a. pr. m. e. iki XIX a. šiose vietovėse gyveno lietuviams artima baltų tauta – jotvingiai. Nuo XIII-XIV a. iki 1795 m. ši vietovė buvo Lietuvos Didžiosios Kunigaikštystės valdose. Pagal 1920 m. liepos 12 d. Lietuvos ir Tarybų Rusijos taikos sutartį ši vietovė pateko į Lietuvos Respublikai priskirtą teritoriją.

## Gamta

Draustinyje saugomi unikalūs rieduliai ir ledynų traukimosi suformuotas kraštovaizdis. Šiame draustinyje yra apie 10000 riedulių, nuo 0,5 m iki 8 m skersmens. Rieduliai daugiausia išsidėstę keturiose vietovėse: upės vagoje, šalia upės esančiame slėnyje, 10 m aukštyje Juodosios Ančios upės šlaituose ir 25 m aukštyje virš upės zandriniame paviršiuje. Šių riedulių sudėtį daugiausia sudaro granitas, granitogneisas, sienitas, gneisas, smiltainis, klintis, bazaltas, riolitas, paleobazaltas ir porfyritas. Rieduliai susidarė rinoje traukiantis ledynmečiui. Manoma, kad šiuos riedulius ledynas atnešė iš Skandinavijos, tirpstant ir traukiantis ledynams. Ant riedulių auga įvairios kerpės ir samanūnai, taip pat yra retesnių tik kalnuose augančių augalų. Šiuo metu draustinio teritorijos naudojamos kaip ganyklos.

## Taip pat skaitykite

* Suvalkų kraštovaizdžio parkas;
* Ančios ežero draustinis;
* Lapūkavo riedulių draustinis.

## Šaltiniai

* Grzegorz Rąkowski: Polska egzotyczna. Cz. 1. Pruszków: „Rewasz“, 1999 m. ISBN 83-85557-63-6.

## Nuorodos

* Aprašymas apie draustinį (liet.) ;
* Draustinio nuotraukos .
Paryžiaus Dievo Motinos katedra

**Paryžiaus Dievo Motinos katedra** () − katedra Paryžiuje, Senos Sitė saloje; vienas reikšmingiausių ankstyvosios gotikos architektūros paminklų.

Tai pati seniausia katedra šiaurės Prancūzijoje. Katedra statyta Paryžiaus kaip Prancūzijos sostinės ir jos kultūros centro įsitvirtinimo laikotarpiu.

## Istorija
Paryžiaus Dievo Motinos katedra iškilo vietoj senosios bazilikos, kuri, kaip ir daugelis kitų krikščionybės paminklų, buvo pastatyta galų-romėnų šventyklos vietoje. Įkūrus Paryžiaus vyskupiją, vyskupas *Morisas de Siuli* 1163 m. pradėjo statyti miesto katedrą. Statyba truko beveik 200 metų (katedra baigta 1345 m.). Pagrindinės statybų medžiagos − akmuo ir medis.

Katedros ilgis − 130 m, plotis − 48 m, skliautų aukštis − 35 m, bokšto smailė − 90 m. Vienu metu joje gali tilpti apie 9 tūkst. maldininkų. Penkianavės katedros viduje yra 29 koplyčios, kuriose nemažai XVII−XVIII a. meno kūrinių. Ties skersine nava − 13 m skersmens langų vitražai. Šiaurinės pusės rozetė išlikusi iš XIII a. Centre esančią Dievo Motinos figūrą supa Senojo Testamento personažai. Pietinė rozetė, kurioje vaizduojamas angelų ir šventųjų apsuptas Kristus, restauruota XVIII a. Centrinio altoriaus Pietos autorius − prancūzų skulptorius *N. Kustu* (1658−1733). Mediniai drožinėti klauptai − Liudviko XIII dovana katedrai.

Katedros lobyne saugomi liturginiai indai, drabužiai, relikvijos (erškėčių vainikas, Šv. Kryžiaus dalelė, vinis). 

Katedrą kasmet aplanko apie 15 milijonų turistų. Anksčiau prieš 2019 m. balandžio 15 d. gaisrą skirtingomis savaitės dienomis buvo galima dalyvauti nemokamoje ekskursijoje po bažnyčią, kurioje vykdavo pamaldos įvairiomis kalbomis.

2019 m. balandžio 15 d. katedrą suniokojo įsiplieskęs gaisras.

## Istoriniai įvykiai šventovėje
* 1455 m. kanonizuota šventąja Žana d'Ark.
* 1573 m. rugsėjo 10 d. būsimasis Lenkijos karalius ir Lietuvos didysis kunigaikštis Henrikas Valua pasirašė *[[Henriko artikulai|Articuli Henriciani]]*, taip pat *[[Pacta conventa]]*, taip prisiimdamas įsipareigojimus prieš ATR. Apie tai primena balta lentelė prie didžiojo altoriaus.
* 1804 m. popiežius Pijus VII karūnavo Napoleoną Bonopartą pirmuoju Prancūzijos imperatoriumi.

## Išnašos

## Nuorodos
* Paryžiaus Dievo Motinos katedra  (anglų k.)
Ančios ežero draustinis

**Ančios ežero draustinis** () – draustinis, esantis Rytų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje ir Prieraslio valsčiuje. Įkurtas ministro įsakymu (MP nr 48, poz. 244) 1963 m. gegužės 10 d. Draustinis apima visą Ančios ežerą ir dalį jo apylinkių. Draustinio teritorija yra 227 m virš jūros lygio. Tai kraštovaizdžio, ekologinis, antropogeninis, vidaus vandenų ir mezotrofinių ežerų draustinis. Nuo VIII a. pr. m. e. iki XIX a. šiose vietovėse gyveno lietuviams artima baltų tauta – jotvingiai. Nuo XIII-XIV a. iki 1795 m. ši vietovė buvo Lietuvos Didžiosios Kunigaikštystės valdose. Pagal 1920 m. liepos 12 d. Lietuvos ir Tarybų Rusijos taikos sutartį ši vietovė pateko į Lietuvos Respublikai priskirtą teritoriją.

## Gamta

Ančios ežeras yra ledyninės kilmės, giliausias Lenkijoje ir vienas iš gilesnių visoje Europoje. Didžiausias gylis yra 108,5 m, vidutinis gylis 38,7 m, tūris 120,4 mln. m³, paviršiaus plotas 304 ha ir kranto linijos ilgis 11750 m. Ežero krantai aukšti ir statūs. Ežero dugne ir apylinkėse yra nemažai riedulių. Vienas didžiausių riedulių yra *Sienos akmuo* (Kamieniem Granicznym). Ežero dugne yra dideli ir statūs šlaitai. Ežero zooplanktonui būdingi Skandinavijos-Baltijos rūšių vėžiagyviai. Ežere gyvenančios žuvų rūšys: Raibapelekis kūjagalvis, retai sutinkamas žemumose, ežerinis upėtakis, seliava, sykas, stinta, ešerys, europinė lydeka ir kiti. Ežero pakrantėse beveik nėra augalijos, tačiau ežero dugne auga nemažai povandeninių augalų, kurie auga tik švariuose ir giliuose vandenyse.

## Taip pat skaitykite
* Suvalkų kraštovaizdžio parkas;
* Bachanovo riedulių draustinis;
* Lapūkavo riedulių draustinis.
Jonas Grigas (1951)

**Jonas Grigas** (1951 m. sausio 6 d. Kunioniuose – 2011 m. kovo 24 d. Vilniuje) – lietuvių vidutinių nuotolių bėgimo lengvaatletis, dėstytojas ir sporto organizatorius, buvęs Vilniaus Žalgirio stadiono direktorius.

## Biografija
1974 m. pasiekė Tarybų Sąjungos sporto meistro normatyvą. 1976 m. baigė Vilniaus pedagoginį institutą. 1978 m. – 1979 m. dėstė VVPI fizinio lavinimo katedroje. 1979 m. – 1991 m. Vilniaus Žalgirio sporto įrenginių valdybos direktoriaus pavaduotojas, 1991 m. – 1992 m. Žalgirio baseino direktoriaus pavaduotojas, 1992 m. – 2011 m. Žalgirio stadiono direktorius. Nuo 1997 m. buvo sporto klubo Smiginis prezidentas, o nuo 2006 m. sporto klubo Stajeris prezidentas. 2000 m. – 2004 m. sporto tarybos prie Vilniaus miesto kūno kultūros ir sporto skyriaus narys. 1978 m. – 2008 m. tradicinio Naujamečio bėgimo organizatorius.

## Pasiekimai

## Apdovanojimai
* KKSD medalis už nuopelnus Lietuvos sportui (2001, aukso 2011)
* Vilniaus miesto savivaldybės medalis Už nuopelnus Vilniaus sportui (2001).

## Išnašos
Jonas Grigas

**Jonas [[Grigas]]**:

* Jonas Grigas (1938) – fizikas, pedagogas
* Jonas Grigas (1951) – lengvaatletis, sporto organizatorius
Vižgurių valsčius

**Vižgurių valsčius** () – buvęs administracinis-teritorinis vienetas šiaurės rytų Lenkijoje. Centras – Vižguriai.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. ši teritorija priklausė Lietuvos Didžiajai Kunigaikštystei.

Įkurtas XIX a. 1870 m. gegužės 31 d. valsčiaus centras perkeltas į Vižainį, Vižgurių valsčius prijungtas prie naujo Vižainio valsčiaus, 8 valsčiaus kaimai prijungti prie Kadariškės valsčiaus.

## Šaltiniai
Senosios Ančios valsčius

**Senosios Ančios valsčius** () – buvęs administracinis-teritorinis vienetas šiaurės rytų Lenkijoje. Centras – Senoji Ančia.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. ši teritorija priklausė Lietuvos Didžiajai Kunigaikštystei.

Valsčius minimas XIX a., tikriausiai iki 1870 m. panaikintas. Apie 1890 m. Senoji Ančia buvo Vižainio valsčiuje.

## Šaltiniai

* Skorowidz miejscowości Rzeczypospolitej Polskiej - Tom V - Województwo Białostockie, Główny Urząd Statystyczny Rzeczypospolitej Polskiej, Warszawa, 1924.
Mindaugas Puodžiukas

**Mindaugas Puodžiukas** (g. 1957 m. lapkričio 29 d. Naujuosiuose Elmininkuose) – Lietuvos pedagogas.

## Biografija
1964–1975 m. mokėsi Anykščių Jono Biliūno vidurinėje mokykloje, 1979 m. baigė Vilniaus pedagoginį institutą. 1994 m. suteikta darbų vyresniojo mokytojo kvalifikacinė kategorija, 1995 m. – I vadybos kategorija.

1979–1990 m. Troškūnų vidurinės mokyklos mokytojas, 1990–1997 m. šios mokyklos direktorius. 1997–2000 m. Anykščių rajono savivaldybės Švietimo reikalų tarnybos vadovas.

1997 m. Anykščių rajono savivaldybės tarybos narys, buvęs Tėvynės Sąjungos (Lietuvos konservatorių) sąraše, atsistatydino pradėjęs dirbti savivaldybėje.

2000–2007 m. Vilniaus Mykolo Biržiškos gimnazijos direktoriaus pavaduotojas ugdymui, fizikos vyresnysis mokytojas. 2007–2022 m. Vilniaus Radvilų gimnazijos direktorius.

Brolis Virgaudas Puodžiukas.

## Šaltiniai
Mauricijaus ryšiai

**[[Mauricijus|Mauricijaus]] ryšiai ir komunikacijos**:

**[[Telefonija]]**
*Laidinių telefonų naudotojų: 379 100 (2009 m.),
*Mobiliųjų telefonų naudotojų: 1,08 mln. (2009 m.)

**[[Radijas]]**
*Radijo stotys: 4 AM, 9 FM, trumpųjų bangų stočių nėra (2002 m.),
*Radijo naudotojai: 420 000 (1997 m.),

**[[Televizija]]**
*Televizijos stočių: 258 000 (1997 m.)

**[[Internetas]]**
*Interneto tiekėjų: 14 (2014 m.),
*Interneto naudotojų: 803 896 (2017 m.)
*Interneto kodas: .mu

## Šaltiniai
*CIA Factbook
Mauricijaus transportas

Šis straipsnis skirtas įvairių rūšių **[[Mauricijus|Mauricijaus]] transportui** aprašyti:

**Geležinkeliai**:

Mauricijuje nėra geležinkelio sistemos. 1864–1964 m. saloje veikė geležinkelio sistema su standartine vėže (1 435 mm). Apogėjuje, bendras geležinkelių kelių ilgis siekė 250 km. XX a. 6-ajame dešimtmetyje sistema tapo nuostolinga, todėl 1956 m. buvo nutraukti keleiviniai maršrutai, o 1964 m. – krovininiai. Netrukus geležinkelis buvo išardytas ir parduotas kaip metalo laužas.

**Keliai**:

* iš viso: 2066 km,
* asfaltuoti: 2066 km (2009 m.)

**Oro uostai**:

* iš viso: 5,
* asfaltuoti: 2,
* neasfaltuoti: 3 (2010 m.)

**[[Uostas|Uostai]]:** Port Luisas

## Šaltiniai
* CIA Factbook
Vižainio žydų kapinės

**Vižainio žydų kapinės** () - kapinės įkurtos XIX a. Vižainio kaime, tačiau visiškai sunaikintos per II pasaulinį karą. Šiuo metu kapinėse nebėra antkapių ir pati kapinių teritorija apie 2 ha naudojama kaip poilsio ar žaidimų aikštelė.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990 m., s. 54.  
 
## Nuorodos

* Aprašymas apie kapines I (lenk.);
* Aprašymas apie kapines II (lenk.).
Darius Petrošius

**Darius Petrošius** (g. 1975 m. liepos 2 d. Tauragės rajonas) – Lietuvos ir Tauragės rajono savivaldybės politinis bei visuomenės veikėjas.

## Biografija
1998 m. baigė Mykolo Romerio universitetą, teisininkas.

P. Petrošiaus įmonės „Rimtija“, UAB „Rimtijos prekybos centras“, UAB „Tauragiškių balsas“, UAB „Eglonta“ direktorius.

Lietuvos socialdemokratų partijos Tauragės rajono skyriaus narys. Nuo 2011 m. Tauragės rajono savivaldybės tarybos narys.

Tėvas Pranas Petrošius.

## Šaltiniai
Jonas Samoška (1940)

**Jonas Samoška** (1940 m. vasario 19 d. Pagramantyje, Tauragės valsčius), choro dirigentas ir pedagogas.

## Biografija
Baigęs Tauragės 1-ąją vidurinę mokyklą, 1960–1965 m. Vilniaus J. Tallat-Kelpšos muzikos mokykloje-technikume neakivaizdiniu būdu studijavo choro dirigavimą (dėst. Lionginas Ragaišis). 1966–1973 m. choro dirigavimą neakivaizdiniu būdu studijavo Lietuvos valstybinėje konservatorijoje (dėst. Lionginas Abarius ir vyr. dėst. Hermanas Perelšteinas). Ir muzikos mokykloje, ir konservatorijoje valstybinius egzaminus laikė su savo vadovaujamais chorais.

Chorvedžio darbą pradėjo 1960 m. vadovaudamas Lomių ir Pagramančio mišriesiems chorams, o vėliau vadovavo Batakių miškų ūkio mišriajam chorui ir vaikų meno mėgėjų būreliams vidurinėje mokykloje. Su chorais dalyvavo 1965 m. respublikinėje dainų šventėje Vilniuje. J. Samoška 1968–1980 m. kūrybiškai dirbo su Vydmantų kultūros namų mišriuoju choru, kultūros namų meno vadovas. Chorą parengė Kretingos rajono ir 1970 m. bei 1980 m. respublikinėms dainų šventėms, konkursuose pelnė prizinių vietų, dainininkus išmokė sudėtingesnių kūrinių. Taip pat vadovavo Kretingos kultūros darbuotojų ir Palangos miesto moterų chorams, kuriuos irgi parengė respublikinėms dainų šventėms, su jais konkursuose laimėjo prizinių vietų. 1975–1976 m. buvo Palangos kultūros skyriaus vedėjas, vėliau Vidmantų ir Šventosios aštuonmečių mokyklų muzikos mokytojas ir vaikų chorų vadovas. 1981–1984 m. Alytaus miesto moterų choro vadovas, nuo 1984 m. rudens Tauragės vaikų muzikos mokyklos direktorius, rūpinęsis įrengti mokykloje geras darbo patalpas, nuo 1985 m. vadovavo Tauragės skaičiavimo mašinų elementų gamyklos mišriajam chorui ir vyrų vokaliniam ansambliui. Chorą parengė 1990 m. Lietuvos tautinei dainų šventei Vilniuje.

1990–1994 m. Tauragės rajono tarybos deputatas, 1994 m. vasarą išvyko gyventi į JAV – Floridą (Kalifornijos valstija).

J. Samoška buvo Palangos miesto, Kretingos ir Tauragės rajonų dainų švenčių organizatorius, dirigentas ir vyr. dirigentas.

## Įvertinimas
* 1988 m. apdovanotas Kultūros žymūno ženklu.

## Šaltiniai
Teisinis auditas

**Teisinis auditas** - teisinė organizacijos (dažniausiai - įmonės) patikra, vertinimas; audito rūšis. Vykdomas prieš perkant įmonę (kontrolinį akcijų paketą), pasunkėjus jos finansinei būklei, keičiantis įmonės valdymo organams, reikalaujant kredito įstaigai ar investuotojui (pvz., ketinančiam suteikti ilgalaikę ir arba didelę paskolą, įsigyjant obligacijų ir pan.), kai vykdomi susiliejimai ir įsigijimai ir kt. 

## Reikšmė

Paskirtis - padėti išvengti nepagrįstos rizikos, gauti informaciją, svarbią dėl įmonės pirkimo (tęsimo, nutraukimo, derybų eigos ir pan.). Teisinis auditas gali paveikti pirkėjo poziciją, sprendimą pirkti ar ne, palengvinti įmonės perleidimo sandorį (parengiant pirkimo-pardavimo sutartį). Pardavėjui gali padėti išsiaiškinti tikrąją įmonės būklę ir pasirengti tinkamai informuojant pirkėjus.

## Objektas

Teisinio audito metu analizuojama ir vertinama informacija apie įmonę, jos turtą, veiklą, santykius su partneriais, įvairiomis organizacijomis (pvz., su valdžios institucijomis). Tokios analizės dėka gali būti atskleista informacija, neatsispindinti finansinėse ataskaitose. Audito objektas gali būti darbo santykiai, prekyba, sutartys (reikalavimai bei ir įsipareigojimai pagal jas), išankstinės sutartys, ginčai, intelektinė nuosavybė, draudimas, neįprasta veikla, sandoriai, kt.

## Šaltiniai
Alfeldas (Vokietija)

**Alfeldas** () – miestas vidurio Vokietijoje, Žemutinėje Saksonijoje, į pietus nuo Hanoverio, prie Leinės upės.

Svarbus popieriaus pramonės centras. Tai pat avalynės, metalo apdirbimo, kamštinės medienos dirbinių gamybos pramonė. Fagus gamykla – UNESCO paveldo objektas.

Veikia kraštotyros, zoologijos muziejai. Yra XV-XVI a. bažnyčia, XVI a. rotušė, XVI–XIX a. fachverkiniai gyvenamieji namai.

## Istorija

Alfeldas įkurtas 1214 m.

## Šaltiniai
Baltromiškės sentikių cerkvė

**Baltromiškės sentikių cerkvė** – sentikių cerkvė Lietuvoje (Baltromiškėje, Upninkų seniūnija, Jonavos rajonas). Cerkvė su bokštu. Prižiūri Baltromiškės sentikių bendruomenė (). Pamaldos vyksta tik švenčių proga. Aptarnauja šventikas F. Kolosovas ().

Artimiausia veikianti cerkvė – Rimkų Dievo Motinos Gimimo cerkvė, Kulvos seniūnijoje. Artimiausia buvusi cerkvė – Pustelnikų sentikių cerkvė.

## Istorija

XVIII a. 2-ojoje pusėje kaime įsikūrė sentikiai.

1907 m. užregistruota Baltromiškės sentikių bendruomenė („obščina“).

1909 m. kaimas priklausė Vilkmergės apskričiai (Kauno gubernija), jame buvo medinė cerkvė. Buvo planuojama pastatyti akmeninę šventovę, tačiau sutrukdė Pirmasis pasaulinis karas.

1937 m. parapijai priklausė apie 1 500 tikinčiųjų, dabar telikę apie 50.

Bendruomenės kapinės yra Kuniškiuose.

## Galerija


2020, Baltromiškė.JPG|Prie cerkvės, 2020 m.
Vaizdas:Baltromiškės cerkvė, vartai.JPG|Vartai, 2014 m.
Vaizdas:Baltromiškės cerkvė, priekis.JPG|Iš priekio
Vaizdas:Baltromiškės cerkvė, galinė dalis.JPG|Galinė dalis


## Nuorodos

* Baltromiškės sentikiai  (rusų k.)
Aligarhas

**Aligarhas** (, ) – miestas šiaurės Indijoje, Utar Pradešo valstijoje, Indo-Gango žemumoje, Džamunos ir Gango tarpupyje, 140 km į pietryčius nuo Naujojo Delio. Geležinkelis ir automobilių kelias jungia Aligarhą su Deliu, Agra.

Tekstilės (medvilnės), odos, stiklo, chemijos (dažų, kosmetikos), poligrafijos, maisto (mėsos, pieno produktų) pramonė. Prekyba javais, medvilne ir cukranendrėmis.

Veikia 1875 m. įkurtas Musulmonų universitetas (svarbiausias Indijos musulmonų mokslo centras), gausu hinduistų, musulmonų ir budistų šventyklų. Yra XVII a. rūmai. Netoli miesto yra 1525 m. pastatyta Aligarho tvirtovė.

## Istorija

Senovėje miestas buvo žinomas kaip **Kolas**. 1194 m. miestą užkariavo musulmonai. Kole lankėsi ir jį aprašė žymus arabų keliautojas Ibn Batuta. XVIII a. miestas pervadintas į Aligarhą. XIX a. pr. miestą ir fortą užkariavo britai.

## Šaltiniai
Vižainio vėjo jėgainė

**Vižainio vėjo jėgainė** () – vėjo jėgainių parkas, esantis netoli Vižainio kaimo, ant Ravelių kalno, Vižainio valsčiuje, Suvalkų apskrityje.

Ši jėgainė sudaryta iš dviejų skirtingų įmonių infrastruktūros: *Ekowiatr* ir *Pędziwiatr*. Jėgainė pastatyta šioje vietoje, nes klimatas yra palankus ir vėjo greitis yra 7 m/s. Jėgainės eksplotacija prasidėjo 2004 m. spalį. Ant *Rovelės kalno* pastatytos 6 vėjo jėgainės, kiekvienos galingumas 300 kW. Visas pajėgumas yra 1,8 MW. Pagaminama energija perduodama į Balstogės elektros departamento valdomus elektros tinklus.

## Nuorodos

* Aprašymas apie elektrinę (lenk.)
Alapuža

**Alapuža** () arba **Alepis** () – miestas pietų Indijoje, Keralos valstijoje, Arabijos jūros pakrantėje. Yra jūrų uostas, per kurį eksportuojamas kaučiukas, mediena, aliejus, kokosai ir kokospalmių pluoštas, prieskoniai, džiutas.

Išvystyta maisto (ypač aliejaus) pramonė, medžio apdirbimas. Aplink miestą įrengta kanalų sistema. Pajūryje yra poilsiui tinkamų paplūdimių.

## Šaltiniai
Pilies kalnas (Lenkija)

**Pilies kalnas** () – moreninė kalva Sūduvos aukštumoje, šiaurės rytų Lenkijoje, Jeleniavo valsčiuje, Suvalkų apskrityje, netoli Šiurpilio kaimo. Kalnas įsikūręs tarp Šiurpilio, Eglinio ir *Klučisko* ežerų. Kalno viršūnė yra 45 metrų aukštyje nuo artimiausių ežerų, o paties kalno aukštis yra 228 m virš jūros lygio. Pilies kalnas yra vienas iš įdomiausių gynybinių pilių architektūros pavyzdys ir vienas iš svarbiausių archeologinių palikimų Suvalkijoje.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. VI a. pr. m. e. vietiniai gyventojai ant kalno pastatė gynybinius įtvirtinimus. Kalno papėdėje buvo supilti pylimai, kuriuos sudarė medžių kamienai, fašinos, įvairios uolienos ir viskas užpildyta žvyru ir moliu. Kalno viršūnėje buvo apvalus kaimas, o jo viduje maidanas. IX a. pradžioje ant kalno esantys pastatai buvo sugriauti ir kalnas tapo religinio kulto vieta. Rytinių pylimų griuvėsiuose degdavo šventoji ugnis. X a. pradžioje ant kalno pastatyta daugiau nei 800 metrų perimetro tvirtovė. Apačioje įrengti papildomi akmeniniai pylimai. Tvirtovėje gyveno vietiniai gyventojai, kareiviai ir sargybiniai. Labiausiai pažeidžiamoje pietinėje kalno pusėje buvo iškastas vandens kanalas jungiantis Šiurpilio ir *Klučisko* ežerus. Ežerų pakrantėse buvo įrengtos gynybinės stebėjimo aikštelės. 1283 m. pilį užkariavo kryžiuočiai, kurie vėliau čia įsirengė savo tvirtovę. Dėl pilies labai ilgai nesutarė ir kariavo kryžiuočiai su lietuviais, kol galiausiai pilis atiteko lietuviams, kurie čia įrengė medžioklės namelį. Nuo XIII-XIV a. iki 1795 m. šis kalnas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį ši vietovė buvo priskirta Lietuvos Respublikai.

## Apylinkės

Nuo kalno atsiveria gražūs aplinkinių ežerų ir kalvų vaizdai. Iš čia matosi *Košcielnos* ir *Cmentarnos* kalnai. Pietrytinėje kalno pusėje yra Šiurpilio ežero įlanka vadinama *Juodoji* ir kurioje yra stati *Pustelnios* sala. Kalno papėdėje yra daug akmenų – gamtos paminklų.

## Legendos

Sklinda legendos, kad pilies kalne dar yra neatrasti trys pilies vartai, pilies požemiai ir požeminiai įtvirtinimai. Kalbama kad kalno apylinkėse galima rasti žmonių kaulų, senovinių strėlių antgalių, kryžiuočių ginklų ir senovinių pinigų.

## Taip pat skaitykite

* Šiurpilio piliakalnis

## Šaltiniai

* Aprašymas apie kalną (liet.) ;
* Aprašymas apie kalną (liet.) ;
* Aprašymas apie kalną (lenk.) ;
* Kalno istorija (lenk.);
* Aprašymas apie kalną (lenk.) ;
* Aprašymas apie kalną (lenk.) ;
* Kalno aprašymas (lenk.) .

## Literatūra

* Stowarzyszenie „Ziemia Sejneńska“: Góra Zamkowa. Sejny: Stowarzyszenie „Ziemia Sejneńska“, 2009 m., s. 4.;

## Nuorodos

* Kalno nuotraukos .
Sauber C30

**Sauber C30** – Formulės 1 automobilis, kurį 2011 m. sezone naudojo Sauber ekipa. Automobilis buvo pristatytas sausio 31 dieną Valensijos trasoje.

Per 19 lenktynių C30 pelnė 44 taškus ir užėmė 7 vietą. Geriausias sezono rezultatas buvo 5-oji vieta Monake.

## Pilni Formulės 1 rezultatai
(**paryškintos** pole pozicijos; *pakreipti* greičiausi ratai)

## Šaltiniai
Toro Rosso STR6

**Toro Rosso STR6** – Formulės 1 automobilis, kurį 2011 metų sezone naudojo Scuderia Toro Rosso ekipa. Automobilis buvo pristatytas vasario 1 dieną Valensijos trasoje.

STR6 per 19 lenktynių pelnė 41 tašką ir užėmė 8 vietą. 

## Pilni Formulės 1 rezultatai
(**paryškintos** pole pozicijos; *pakreipti* greičiausi ratai)

## Šaltiniai
Lotus T128

**Lotus T128** – Formulės 1 automobilis, kurį 2011 m. sezone naudojo Lotus Racing ekipa. Automobilis buvo pristatytas internete sausio 31 dieną.

Per 19 lenktynių T128 nepelnė nei vieno taško ir užėmė 10 vietą galutinėje įskaitoje.

## Pilni Formulės 1 rezultatai
(**paryškintos** pole pozicijos; *pakreipti* greičiausi ratai)

## Šaltiniai
Hispania F111

**Hispania F111** – Formulės 1 automobilis, kurį 2011 metų sezone naudojo Hispania Racing F1 Team ekipa. Pirmą kartą automobilis buvo pristatytas kovo 11 dieną Barselonoje, tačiau į trasą neišvažiavo dėl detalių sulaikymo muitinėje.

F111 sezono metu nepelnė nei vieno taško ir galutinėj įskaitoje liko priešpaskutinė – 11-ta.

## Pilni Formulės 1 rezultatai
(**paryškintos** pole pozicijos; *pakreipti* greičiausi ratai)

## Šaltiniai
Bajorų apylinkė

**Bajorų apylinkė** sovietmečiu buvo:

* Anykščių rajone;
* Kretingos rajone;
* Obelių rajone;
* Vilkaviškio rajone.
Daujočių apylinkė (Anykščiai)

**Daujočių apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Svėdasų valsčiuje, 1950 m. priskirta naujam Anykščių rajonui. Panaikinta 1954 m. gegužės 25 d. prijungiant prie Aulelių apylinkės.

## Šaltiniai
Paežerių apylinkė

**Paežerių apylinkė** sovietmečiu buvo:

* Anykščių rajone;
* Ramygalos rajone;
* Šeduvos rajone;
* Vilkaviškio rajone.
Saulius Urbonas (1970)

**Saulius Urbonas** (g. 1970 m. rugpjūčio 3 d. Telšiuose) – Lietuvos ir Telšių rajono savivaldybės politinis bei visuomenės veikėjas.

## Biografija
Baigiau Telšių „Atžalyno“ vidurinę mokyklą. 1993 m. baigė Vilniaus Gedimino technikos universitetą, įgijo mechanikos inžinieriaus kvalifikaciją. 2003 m. Vilniaus universitete įgijo teisės magistro kvalifikacinį laipsnį.

1993–1999 m. AB „Žemaitijos pienas“, 1999–2000 m. Telšių rajono savivaldybės administracijos vyriausiasis specialistas civilinei ir darbų saugai, 2000–2001 m. Telšių rajono savivaldybės administracijos vyriausiasis juristas, 2001–2005 m. Lietuvos Respublikos Vyriausybės atstovo tarnybos Telšių apskrityje vyriausiasis specialistas, 2005–2008 m. Valstybinės vartotojų teisių apsaugos tarnybos Telšių apskrities skyriaus vedėjas, nuo 2008 m. gruodžio 31 d. Telšių apskrities valstybinės mokesčių inspekcijos viršininko pavaduotojas. Nuo 2002 m. Socialinių mokslų kolegijos Telšių filialo, nuo 2005 m. Žemaitijos kolegijos Telšių fakulteto dėstytojas.

Nuo 2006 m. Lietuvos socialdemokratų partijos Telšių rajono skyriaus narys.

2011 m. (atsistatydino) Telšių rajono savivaldybės tarybos narys.

Lietuvos teisininkų draugijos ir Žemaitijos teisininkų asociacijos narys.

Žmona Daiva, dukra Gabrielė, sūnus Arnas.

## Šaltiniai
Rolandas Bružas

**Rolandas Bružas** (g. 1966 m. spalio 31 d. Klaipėdoje) – Lietuvos ir Telšių rajono savivaldybės politinis bei visuomenės veikėjas.

## Biografija
Baigė Tryškių vidurinę mokyklą, Vilniaus pedagoginiame institute studijavo matematiką, 2006 m. Šiaulių universitete baigė socialinį darbą, magistrantūroje – švietimo vadybą.

Dirbo Varnių žemės ūkio mokykloje, Telšių apskrities pašte, Telšių apskrities administracijoje. 1990–1995 m. Varnių miesto meras. Nuo 2008 m. Telšių rajono savivaldybės administracijos Varnių seniūnijos seniūnas. Nuo 2010 m. Lietuvos savivaldybių seniūnų asociacijos viceprezidentas.

Lietuvos socialdemokratų partijos Telšių rajono skyriaus narys. 2011 m. (atsisakė mandato) Telšių rajono savivaldybės tarybos narys.

Žmona Liuda, vaikai Simonas, Silvija.

## Šaltiniai
Čalomfrakiato Taipračano nacionalinis parkas

**Čalomfrakiato Taipračano nacionalinis parkas** () – nacionalinis parkas Tailando centre, Ratčaburio provincijoje. Parkas įkurtas 2003 m. gegužės 26 d.

## Vieta
Parkas užima 384,39 km² plotą Fačio (Phachi) upės baseine ir apima Janghuko (Yang Huk), Pakto (Pak Tho), Suanfuengo (Suan Phueng), Banka (Ban Kha) Ratčaburio apylinkes Mianmaro pasienyje. Parkas yra 50 km į pietvakarius nuo provincijos centro Ratčaburio.

## Flora ir fauna
Čalomfrakiato Taipračano parke vyrauja mišrūs lapuočių ir drėgni visžaliai miškai. Iš retų augalų parke sutinkama: stambiavaisis koralmedis, kietavaisė ksilija, krausva Lagerstroemia calyculata ir daug bambukų rūšių.

Parke gyvena: Indijos muntjakas, gaūras, šernas, Indinis zambaras, Himalajinis lokys, Javinis elniukas, laibaliemenės beždžionės, Malajinė civeta, Birminis kiškis, dygliatriušis ir kt.

## Įžymiausios vietos
* Taipračchano (Thai Prachan) krioklys.
* Pongkratingo (Pong Krathing) karšti šaltiniai.

## Išnašos

## Nuorodos
* Parko svetainė 
* Tailando nacionaliniai parkai
Korsikos ralis

**Korsikos ralis** () – automobilių ralio lenktynės, pirmą kartą surengtos 1956 m. Korsikos saloje. Nuo 1973 m., šios varžybos patenka į Pasaulio ralio čempionato sudėtį. Pavadinimas „Tour de Corse“ nusako tai, kad seniau lenktynės vykdavo aplink salą. Pastaruoju metu lenktyniaujama Ajačo apylinkių keliais. Ralis vyksta asfaltinės dangos keliais ir yra žinomas kaip „Dešimties tūkstančių posūkių ralis“, nes trasos driekiasi vingiuotais kalnų keliais.

Šių lenktynių metu yra žuvę keletas lenktynininkų. Atilio Begeta, vairuodamas Lancia Rally 037, žuvo 1985 m. ralio ketvirtajame greičio ruože. 1986 m., lygiai po metų, Henris Taivonenas ir jo šturmanas Sergio Kresto žuvo 18−ame greičio ruože, vairuodami Lancia Delta S4.

Pirmąsias lenktynes laimėjo belgų lenktynininkė Gilberte Thirion su Renault Dauphine. Du lenktynininkai laimėję po šešis ralius: Bernardas Darniche (1970, 1975, 1977, 1978, 1979 ir 1981) ir Didieris Auriolis (1988, 1989, 1990, 1992, 1994, 1995). Ne Prancūzijos lenktyniniai laimėję daugiau ne vieną kartą yra: Sandro Murani, Marku Alenas ir Kolinas Makrėjus. Sebastienas Loebas leimėjo keturias lenktynes.

## Nugalėtojai

## Nuorodos

* Oficiali svetainė 
* Oficialus Pasaulio ralio čempionato tinklalapis
Ramutis Jancevičius

**Ramutis Jancevičius** (1959 m. kovo 17 d. Butkeliuose, Tauragės rajone – 2022 m. gegužės 20 d.) – Lietuvos teisininkas, prokuroras.

## Biografija
Brolis Alvidas Jancevičius, buvęs žurnalistas, cirko istorikas, LAT atstovas spaudai.

1966–1977 m. mokėsi Tauragės 1-oje vidurinėje mokykloje. 1977–1982 m. studijavo Vilniaus universiteto Teisės fakultete.

Baigęs studijas paskirtas dirbti stažuotoju Radviliškio rajono prokuratūroje, nuo 1983 m. prokuratūros tardytojas. 1985–1991 m. Kupiškio rajono vyr. prokuroras, nuo 1991 m. Ukmergės rajono vyr. prokuroras. 1995–1997 m. Vilniaus miesto vyriausiasis prokuroras. 1997–2016 m. Vilniaus apygardos vyriausiasis prokuroras. Nuo 2016 m. spalio mėn. koncerno „MG Baltic“ rizikos valdymo vadovas.

Vedęs (1981 m.). Žmona Regina (g. 1958 m.), tarnautoja. Dukra Ieva (g. 1992 m.).

## Bibliografija
* Pieno puta žudikui: prokuroro užrašai: rezonansinių bylų tyrimo užkulisiai. – Vilnius: Alio, 2018. – 222 p.: iliustr. – ISBN 978-9986-827-08-5

## Šaltiniai
Vilniaus apygardos prokuratūra

**Vilniaus apygardos prokuratūra** – apygardos prokuratūra Lietuvoje.

Pavaldžios apylinkės prokuratūros: Vilniaus miesto, Ignalinos rajono, Molėtų r., Šalčininkų r., Širvintų r., Švenčionių r., Trakų r., Ukmergės r., Visagino miesto, Vilniaus rajono ir Zarasų rajono.

## Struktūra
*Pirmasis labai sunkių nusikaltimų ikiteisminio tyrimo organizavimo skyrius
*Antrasis sunkių nusikaltimų ikiteisminio tyrimo organizavimo skyrius
*Apeliacinis skyrius
*Civilinių bylų skyrius
*Finansų ir apskaitos grupė
*Kanceliarija (skyrius)
*Organizuotų nusikaltimų ir korupcijos tyrimo skyrius
*Valdymo kontrolės ir analizės skyrius
*Trečiasis (Sunkių nusikaltimų ikiteisminio tyrimo organizavimo) skyrius

### Vadovybė
* Vyriausiasis prokuroras Justas Laucius
* Vyriausiojo prokuroro pavaduotojas – Liutauras Rudzevičius

## Šaltiniai
*Vilniaus apygardos prokuratūra
Apeliacija (teisė)

**Apeliacija** neįsiteisėjusio pirmosios instancijos nuosprendžių, teismų sprendimų ir nutarčių apskundimas ir peržiūrėjimas teismine (apeliacine) tvarka. Peržiūri apeliacinės instancijos teismas.

## Lietuva
Apeliacine tvarka bylas Lietuvoje nagrinėja Lietuvos apeliacinis teismas bei apygardos teismai.

## Vokietija

Vokietijoje apeliacine tvarka bylas nagrinėja:

;Bendrosios kompetencijos teismai
Žemės teismas arba Aukštesnysis žemės teismas ()

;Administraciniai teismai
Aukštesnysis administracinis teismas (*Oberverwaltungsgericht*) arba Administracinis tribunolas (*Verwaltungsgerichtshof*).

;Darbo teismai
Žemės darbo teismas (LAG)

;Socialiniai teismai
Aukštesnysis socialinis teismas (LSG)

## Apeliacinis skundas

## Taip pat skaitykite
Kasacija, kasacinis skundas

## Šaltiniai
Migracijos departamentas

**Migracijos departamentas** – Lietuvos įstaiga, skirta vizų, imigracijos, prieglobsčio, pilietybės reguliavimui ir asmens dokumentų užsakymui ir išdavimui.

## Istorija
1992–2000 m. buvo statutine įstaiga, dirbo vidaus tarnybos pareigūnai. Įstaiga sprendė asmens tapatybės dokumentų išdavimo, emigracijos, vizų, imigracijos, prieglobsčio, pilietybės, neteisėtos migracijos klausimus.

2000 m. tapo civiline viešojo administravimo įstaiga prie LR VRM, buvę vidaus tarnybos pareigūnai – valstybės tarnautojais.

2011 m. asmens tapatybės ir pilietybės patvirtinančių dokumentų išdavimo organizavimo funkcijos perduotos Policijos departamentui. 2019 m. šios funkcijos vėl priskirtos Migracijos departamentui, taip pat iš Lietuvos policijos perėjo apskričių vyriausiųjų ir rajonų policijos komisariatų Migracijos tarnybos, skyriai ir grupės. Tais pačiais metais vietoj Valstybės tarnybos departamento ėmė išduoti tarnybinius pasus.

## Direktoriai
* 1992–1993 m. Edvardas Gružas
* 1993–1995 m. Česlovas Kazimieras Blažys
* 1995–1999 m. Vladas Minkevičius
* 1999–2014 m. Almantas Gavėnas
* 2015 m. Vygantas Ivanauskas
* 2015–2025 m. Evelina Gudzinskaitė

## Šaltiniai

## Nuorodos
* El. paslaugų svetainė
Keturių sienų sankirta

**Keturių sienų sankirta** – keturių skirtingų administracinių vienetų susikirtimo taškas. Taip pat yra trijų sienų sankirta ir kitų įvairių sienų sankirtos tipų.

## Pavyzdžiai

* Lietuvos, Rusijos Karaliaučiaus krašto, Lenkijos Palenkės vaivadijos ir Varmijos Mozūrų vaivadijos sienų sankirta.
* Keturių kampų valstijos JAV: Arizona, Koloradas, Naujoji Meksika ir Juta.
* Meksikoje: *Mojonera de los cuatro estados*, Koahuila, Nuevo Leonas, San Luis Potosi ir Sakatekas.
* Kanadoje: Manitoba, Saskačevanas, Šiaurės Vakarai ir Nunavutas.

Istorinės keturių sienų sankirtos:

* Belgija, Nyderlandai, Vokietija ir Moresnetas – siena gyvavusi 1815–1919 metais.
* Irakas, Saudo Arabija, Kuveitas ir Neutrali zona tarp Irako ir Saudo Arabijos – siena gyvavusi 1922–1981 metais.

## Taip pat skaitykite

* Trijų sienų sankirta.

## Šaltiniai

* http://www.moresnet.nl/english/geschiedenis_en.htm
Edita Rudelienė

**Edita Rudelienė** (g. 1978 m. spalio 19 d. Trakuose) – Lietuvos politikė.

## Biografija
2003 m. Vilniaus universitete baigė socialinį darbą.

Nuo 2003 m. dirbo Trakų rajono savivaldybės administracijos jaunimo reikalų koordinatore. Vėliau dirbo Trakų krašto vietos veiklos grupėje vietos plėtros 2009–2014 m. strategijos koordinatore.

2011–2021 m. Trakų rajono savivaldybės tarybos narė. 2014–2021 m. Trakų rajono savivaldybės merė.

Nuo 2021 m. Seimo narė. Seimo nare tapo, mirus pagal Liberalų sąjūdžio sąrašą išrinktam Kęstučiui Glaveckui.

Liberalų sąjūdžio Trakų skyriaus pirmininko pavaduotoja, nuo 2021–2023 m. partijos pirmininkės pirmoji pavaduotoja.

## Šaltiniai

## Nuorodos
* Lietuvos Respublikos Seimas. Seimo nariai

|-
Almantas Gavėnas

**Almantas Gavėnas** (g. 1955 m. vasario 18 d.) – tarnautojas, Migracijos departamento prie VRM vadovas.

## Biografija
1973–1978 m. Vilniaus universiteto Filologijos fakultete įgijo prancūzų filologijos specialybę, filologas. 1992–1993 m. stažavosi Aukštojoje nacionalinėje policijos mokykloje (Lionas, Prancūzija).

1978–1982 m. Seirijų vidurinės mokyklos mokytojas, direktoriaus pavaduotojas, 1982–1986 m. Lietuvos TSR VRM Pataisos reikalų valdybos Nepilnamečių auklėjimo darbų kolonijos viršininko pavaduotojas, 1986–1992 m. VRM Pataisos reikalų valdybos tarnautojas, 1992–1993 m. Interpolo Lietuvos nacionalinio biuro direktoriaus pavaduotojas 1993–1997 m. Migracijos departamento prie VRM direktoriaus pavaduotojas, 1997–1999 m. LR vidaus reikalų viceministro patarėjas. 1999–2014 m. Migracijos departamento prie VRM direktorius.

Vedęs, turi 3 vaikus.

Moka rusų, prancūzų, lenkų, italų  kalbas.

## Šaltiniai
Gavėnas

**Gavėnas** - pavardė; ežeras.

## Pavardė

*Almantas Gavėnas (g. 1955 m.), tarnautojas, Migracijos departamento vadovas
*Pranas Gavėnas SDB (1918-2000), selezietis, leidėjas, rašytojas, vertėjas, Brazilijos lietuvių visuomenininkas.

## Ežeras
*Gavėnas (ežeras), Molėtų raj.

## Taip pat skaitykite
*Galvėnas
Borisas Moisejevas

**Borisas Michailovičius Moisejevas** (; 1954 m. kovo 4 d. – 2022 m. rugsėjo 27 d.) – Rusijos šokėjas, dainininkas.

## Biografija
Gimė kalėjime Baltarusijoje. Nuo mažens buvo silpnos sveikatos. Dėl maištingos prigimties buvo išvarytas iš Minsko choreografijos mokyklos, vėliau – iš komjaunimo Ukrainoje. Tuomet atvyko į Lietuvą. Kaune šoko su orkestru „Trimitas“. Subūrė šokių trio „Ekspresija“ (šoko kartu su dviem merginomis), kur jį pastebėjo rusų estrados dainininkė Ala Pugačiova, pakvietusi prisidėti prie populiarėjančio jos Dainos teatro. Maskvoje šokiravo publiką dainomis apie sekso revoliuciją, ekstravagantiškais kostiumais ir provokuojančia šokių trupe. Pasidarė daug plastinių operacijų. Koncertavo užsienyje, įskaitant ir Lietuvą. Honorarai siekė kelis 100 000 Lt už pasirodymą ir apie 1 mln. Lt už naujametę naktį. Turėjo namus Maskvos priemiestyje, Bulgarijoje ir Majamyje.

Broliai Vitalijus Skoblinas ir Maksimilianas gyvena Visagine.
Sūnus Amadėjus studijavo Lenkijoje. Ryšių nepalaikė.

## Šaltiniai

## Nuorodos

* Oficiali svetainė
* youtube
FC Armavir

**FC Armavir** dar žinomas **„Torpedo“** pavadinimu – Rusijos futbolo klubas iš Armaviro (Rusija).

## Istorija
1959 m. įkurtas klubas sovietų laikais žaisdavo trečios arba ketvirtos pakopos pirmenybėse. 

Buvo sunykęs, bet 2009 m. atkurtas. Žaidė Rusijos Profesionalų lygoje, Pietų zonoje. Tapo šios zonos nugalėtojais 2014/2015 m. sezone. Iškopė į antros pakopos pirmenybes.

Prieš 2015–16 m. sezoną Torpedo tapo susietu klubu su elito divizione rungtyniaujančiu FC Kuban Krasnodar klubu. Šis projektas buvo pavadintas FC Kuban-2 Krasnodar. 
tačiau gavosi taip, kad Kubanės klubas iškrito iš elito diviziono, tad dubleriai turėjo apleisti antros pakopos pirmenybes. 

2016 m. birželio 9 d., **FC Torpedo Armavir** tapo **FC Armavir**.

2018–19 m. sezone komanda žaidžia Nacionalinėje futbolo lygoje (Antra pakopa).

## Sezonai

|}
Šaltiniai:

## Išnašos

## Nuorodos
* Oficiali klubo svetainė
Tarnyba

**Tarnyba** gali reikšti:

## Organizacija
*Tarptautinė organizacija, institucija (pvz., Europos maisto saugos tarnyba)
*Valstybės institucija (pvz., STT, FSB) 
*Įstaiga (pvz., Muitinės kriminalinė tarnyba)
*Nevyriausybinė organizacija arba struktūra (pvz., Studentų reikalų tarnyba (STR), savarankiška organizacija arba akademinė struktūra) 
*Paramos fondas (pvz., Vokietijos akademinių mainų tarnyba, KAAD tarnyba ir kt.)

## Veikla

*Valstybės tarnyba (pvz., diplomatinė tarnyba)
*Konsulinė tarnyba
*Karo tarnyba

## Kita
*Vardų tarnyba (), specialus nuotolinis objektas registruoti ir rasti kitiems objektams
*„Nepriklausoma paieškų tarnyba“, LNK laida
Žabariškių valsčius

**Žabariškių valsčius** () – buvęs administracinis-teritorinis vienetas šiaurės rytų Lenkijoje. Centras – Žabariškės, vėliau – Šipliškė.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. valsčius priklausė Lietuvos Didžiajai Kunigaikštystei.

Lenkijos Kongreso karalystės laikais valsčiaus teritorija priklausė Suvalkų apskričiai, Suvalkų gubernijai.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Tarpukario laikotarpiu valsčius priklausė Suvalkų apskričiai, Balstogės vaivadijai. Valsčius panaikintas 1952 m. birželio 25 d., jo teritorija priskirta Šipliškės valsčiui.

|-
| 1888 ||   || 4621 ||  || ||
|-
| 1921 ||   || 2604 ||  || ||
|-
|}

## Tautinė ir religinė sudėtis

Pagal 1921 m. lenkų valdžios atliktą gyventojų surašymą valsčiuje gyveno 2 604 žmonės, kurių tautinė sudėtis atrodė taip:.

* Lenkai – 98,1% (2 557);
* Lietuviai – 1,7% (46);
* Rusai – 0,03% (1).

Religinė sudėtis atrodė taip:

* Katalikai – 85,8% (2 236);
* Protestantai – 8,6% (226)
* Sentikiai – 5% (132);
* Judėjai – 0,3% (10).

1888 m.:
* Lenkai – 84,9 %
* Baltarusiai – 6,5 %
* Žydai – 5,3 %
* Lietuviai – 3,2 %

## Nuorodos

* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 roku, Książnica-Atlas, Lwów, 1933.
Dassault Falcon 50

**Dassault Falcon 50** − Prancūzijos įmonės „Dassault Aviation" sukurtas ir gamintas vidutinio dydžio ilgų nuotolių reaktyvinis trijų variklių administracinis lėktuvas (). Fiuzeliažo skerspjūviu ir talpa nesiskiria nuo ankstesnio „Falcon 20“, bet jo konstrukcija visai nauja − turi "S" formos ortakyje sumontuotą trečią variklį, tobulesnius sparnus, forma atitinka viršgarsinių sričių taisyklę (). 

Pirmasis prototipas pirmą kartą pakilo 1976 m. lapkričio 7 d. 

Lėktuvus „Falcon 50“ vėliau pakeitė „Falcon 50EX“, kurių pirmasis ėmė skraidyti 1996 m.,, paskutinis buvo pagamintas 2007 m. pabaigoje, o užsakovams pateiktas 2008 m. pradžioje. Variantas „Falcon 50EX“ pasižymi patobulintais varikliais ir kitais pagerinimais, kurie padidino ir taip toli skraidančio lėktuvo veikimo nuotolį. Šis lėktuvas iki šiol yra populiarus verslo lėktuvas, vertinamas už gebėjimą toli skristi, prabangą ir prestižą (trijų variklių reaktyvinis lėktuvas). 

Lėktuvas taip pat buvo gaminamas ir kaip jūrinės žvalgybos ir aplinkos būklės stebėjimo variantas Ši modifikacija gavo pavadinimą „Gardian 50". 

2018 m. duomenimis, „Falcon 50", pagaminti XX a. devintame dešimtmetyje kainavo nuo 0,879 iki 1,6 mln. JAV dolerių, dešimtame dešimtmetyje pagaminti „Falcon 50EX" kainavo nuo 2,95 iki $3,95 mln. JAV dolerių. 

Lėktuvą „Falcon 50“ pakeitė „Falcon 7X“ ir „Falcon 900“, turintys tokią pačią trimotorę konstrukciją, bet didesnį fiuzeliažą. 

Kompanija „Dassault“ ir jos partnerė „Aviation Partners Inc.“ paskelbė, sukūrusios šiam lėktuvui skirtus vingletus (angl. *High Mach Blended Winglets*), kurie gali būti montuojami modernizuojamuose „Falcon 50“.

## Naudotojai

* 
* 
* 
*   
*  (Prancūzijos karo laivynas)
* 
*  
*  
*  
*  
*  
*  
*  
*  
*  
* 
*  (Šveicarijos oro pajėgos)
* 
* 

## Techniniai duomenys

Kabinos gabaritai:
* Salono ilgis: 7,41 m
* Salono plotis: 1,83 m
* Salono aukštis: 1,77 m
* Bagažinės talpa: 2,0 m³
* Кeleivių skaičius: 8−9


Image:Dassault_Falcon_50_N82ST_landing.jpg|„Dassault Falcon 50“ leidžiasi (1982 m.)
Image:Dassault.falcon.50m.fairford.arp.jpg|Prancūzijos laivyno „Dassault Falcon 50M“ 


## Nuorodos
Teisinė gynimo priemonė

**Teisinė gynimo priemonė** - apskundimo priemonė, turinti suspendavimo ir paprastai taip pat devoliucinį efektą. Galima ikiteisminė (neteisminė) - pvz., kai kreipiamasi į administracinių ginčų komisiją - ar teismo kelias (teismo procesas).

## Suspensa
Suspensinis poveikis pasireiškia tuo, jog skundžiamas sprendimas neįsigalioja, kol nėra galutinai išspręstas skundas. Svarbu, kad šis būtų laiku paduotas. 

## Devoliucija
Devoliucinis poveikis pasireiškia tuo, jog byla sprendimui priimti yra perkeliama į aukštesnę instanciją (žr. *[[iudex ad quem]]*). Teismo sprendimo atveju sprendžia aukštesnis teismas (pvz., apygardos teismas vietoj apylinkės teismo).
Juozas Varžgalys

**Juozas Varžgalys** (g. 1956 m. spalio 12 d. Avižieniuose, Ukmergės rajonas) – Lietuvos ir Ukmergės rajono savivaldybės politinis bei visuomenės veikėjas.

## Biografija
1989 m. baigė Lietuvos žemės ūkio akademiją, inžinierius-mechanikas.

1990 m. tapo Ukmergės rajono valdybos Žemės ūkio skyriaus viršininko pavaduotoju, vėliau užėmė viršininko postą. 1997–2004 m. ėjo Lietuvos žemės ūkio banko Ukmergės skyriaus valdytojo pareigas. Nuo 2015 m. lapkričio iki 2016 m. – UAB Ukmergės autobusų parko direktoriaus pavaduotojas.

2004–2013 m. Ukmergės rajono savivaldybės administracijos direktorius.

Lietuvos valstiečių liaudininkų sąjungos Ukmergės rajono skyriaus narys.

2011 m. (atsistatydino dėl užimamų pareigų) Ukmergės rajono savivaldybės tarybos narys.

Nuo 2016 m. Lietuvos Respublikos Seimo narys.

Žmona Rima, vaikai Guoda, Toma.

## Šaltiniai
Teisė į teisingą teismą

**Teisė į teisingą teismą** (**teisė į teisingą teismo procesą**) - subjektinė teisė, viena iš pagrindinių asmens (ne tik žmogaus) teisių; (teismo) procesinė garantija, suponuojanti asmens teisę į tinkamą teisinį procesą. Įtvirtina Lietuvos Respublikos Konstitucija, Žmogaus teisių ir pagrindinių laisvių apsaugos konvencija (6 straipsnio 1 dalis), kiti teisės norminiai aktai. 

## Literatūra

*Lijana Štarienė. Teisė į teisingą teismą. 2010.
Nuosavybės teisės

**Nuosavybės teisės** – teisės (subjektinės galimybės) savo nuožiūra, nepažeidžiant įstatymų ir kitų asmenų teisių ir interesų, valdyti, naudoti nuosavybės teisės objektą ir juo disponuoti. Savininkas turi teisę perduoti kitam asmeniui visą nuosavybės teisės objektą ar jo dalis, arba tik konkrečias teises. Savininko teisių triadą sudaro valdymas, naudojimas ir disponavimas.

## Teisių perleidimo paslaugos
Nekilnojamojo turto perleidimas įsigalioja tik jį įvykdžius specialia tvarka. Ją gali atlikti tik įgalioti asmenys. Tokias paslaugas dažniausiai teikia notarai.

Paslaugas sudaro nuosavybės teisių perdavimo akto parengimas, parašų patvirtinimas (paliudijimas) ir akto įregistravimas nekilnojamojo turto registre. Paslaugas daugelyje valstybių atlieka notarai ir (arba) advokatai. Kai kur – nekilnojamojo turto makleriai (pvz., Švedija). Stipriai reguliuojamose rinkose paslaugų kainos aukštos, nors šios paslaugos nėra kokybiškesnės nei mažiau reguliuojamose rinkose.

Nuosavybės apyvarta ES-27 siekė apie 1 800 mlrd. eurų arba 16 % ES BVP (2005 m.), o nuosavybės teisių perleidimo paslaugų apyvarta – 16,7 mlrd. eurų.

## Šaltiniai
Mauricijaus karinės pajėgos

Mauricijus karinių pajėgų neturi. Jų funkcijas atlieka policija, pakrančių apsauga ir mobiliosios pajėgos. 2010 m. apskaičiavimais karinei tarnybai tinkami ketvirtadalis Mauricijaus vyrų. 2006 m. duomenimis šalies apsaugai skiriama 0,3 % BVP.

Oro pajėgas daugiausiai sudaro Prancūzijos ir Indijos gamintojų sraigtasparniai. Daugelis karinės technikos pagaminta Jungtinėje Karalystėje, JAV, Prancūzijoje ir Vokietijoje.

## Šaltiniai
*CIA Factbook
Kalvarijos-Budzisko pasienio punktas

**Kalvarijos-Budzisko pasienio punktas** () – buvęs Lietuvos-Lenkijos valstybinės sienos pasienio punktas 14 km į pietus nuo Kalvarijos, Kalvarijos savivaldybėje, Marijampolės apskrityje iš Lietuvos pusės ir šalia Budzisko, Palenkės vaivadijoje, Suvalkų apskrityje, Šipliškės valsčiuje iš Lenkijos pusės. Per pasienio punktą eina kelias  (*[[Via Baltica]]*). Tai buvo didžiausias ir labiausiai apkrautas pasienio punktas tarp Lietuvos ir Lenkijos. 2007 m. gruodžio 21 d. įgyvendinant Šengeno sutartį pasienio patikra buvo panaikinta.

## Taip pat skaitykite

* Lietuvos ir Lenkijos valstybinės sienos perėjimo punktai

## Išnašos

## Nuorodos

* Aprašymas apie punktą (liet.) .
Kupavas (ežeras)

**Kupavas** () – ežeras šiaurės rytų Lenkijoje: Palenkės vaivadijoje, Suvalkų apskrityje, Rūtelės valsčiuje. Ežeras apsuptas stačių, medžiais apaugusių krantų. Šalia ežero yra Kupovo ir Kupovo Palivarko kaimai.

## Šaltiniai

* Aprašymas apie ežerą (lenk.) .

## Nuorodos

* Ežero nuotraukos .
Teisinė priemonė

**Teisinė priemonė** - socialinio poveikio priemonė.

## Rūšys

*Teisinė apsaugos priemonė (pvz., norminė - išleidžiant „apsauginį“ teisės aktą - LR vaiko teisių apsaugos pagrindų įst., Nekilnojamojo kultūros paveldo apsaugos įst. ir t. t.)
* Teisinė gynimo priemonė - procesinė (pvz., skundas, ieškinys), administracinė ir kt.
*Materialinė teisinė priemonė - teisinė atsakomybė; sankcija - bausmė (baudž. t.), administracinė nuobauda ir kt. 
*kt.
Janina Gendvilienė

**Janina Gendvilienė** (g. 1949 m. Pasvalio rajone) – Lietuvos pedagogė.

## Biografija

1968 m. baigė Kriukų vidurinę mokyklą. 1970 m. dirbo Šakynos aštuonmetėje mokykloje pradinių klasių mokytoja, o 1971 m. direktorės pavaduotoja. 1973 m. baigė ŠPI pradinių klasių mokytojos specialybę. 1973 m. pradėjo dirbti Ruzgų aštuonmetės mokyklos direktoriaus pavaduotoja. 1977 m. dirbo Mažeikių rajono Švietimo skyriaus metodinio kabineto vedėja, vyriausiąja inspektore. Nuo 1994 m. dirba Mažeikių Kazimiero Jagmino pradinės mokyklos direktore. 2000 m. suteikta pradinių klasių mokytojo metodininko kvalifikacinė kategorija, o 2007 m. – vadovo II vadybos kvalifikacinė kategorija.
Mauricijaus demografija

Šiame straipsnyje pateikiami statistiniai duomenys apie **[[Mauricijus|Mauricijaus]] demografiją**.

**Gyventojų skaičius:** 1 303 717 (2011 m. apskaičiavimai) 

**Struktūra pagal amžių:**
* 0−14 m.: 21,8 %,
* 15−64 m.: 70,7 %,
* 65 m. ir vyresni: 7,5 % (2011 m. apsk.)
 
**Gyventojų amžiaus [[mediana]]:**
* bendra: 32,7 m.,
* vyrų: 31,9 m.,
* moterų: 33,6 m. (2011 m. apsk.)

**Metinis populiacijos prieaugis:** 0,729 % (2011 m. apsk.)

**[[Gimstamumas]]:** 13,97 gimimų/1 000 gyv. per metus (2011 m. apsk.)

**[[Mirtingumas]]:** 6,68 mirčių/1 000 gyv. per metus (2011 m. apsk.)

**[[Migracijos indeksas]]** (per metus imigravusių į šalį ir emigravusių iš šalies žmonių skirtumas): 0 migrantų/1 000 gyv. (2011 m. apsk.)

**Miestuose gyvenančių žmonių procentas:** 42 % (2010 m. apsk.)

**Lyčių santykis**: 
* Gimimo metu: 1,05 vyro vienai moteriai,
* Jaunesnių nei 15 metų: 1,04 vyro vienai moteriai,
* 15−64 metų: 0,99 vyro vienai moteriai,
* 65 metų ir vyresnių: 0,67 vyro vienai moteriai,
* visos populiacijos: 0,99 vyro vienai moteriai (2011 m. apsk.)

**Kūdikių mirtingumas per pirmuosius gyvenimo metus:** 12,2 mirusiųjų/1 000 gimimų (2010 m. apsk.)

**[[Vidutinė gyvenimo trukmė]]:**
* bendra: 74,48 m.,
* vyrų: 71,01 m.,
* moterų: 78,12 m. (2011 apsk.) 

**15 m. ir vyresnių gyventojų [[raštingumas]]:**
* bendras: 84,4 %,
* vyrų: 88,4 %,
* moterų: 80,5 % (2000 m. duom.)

**Pasiskirstymas pagal religijas:**
* hinduistai: 48 %,
* Romos katalikai: 23,6 %,
* musulmonai: 16,6 %,
* kiti: 11,8 %.

## Šaltiniai

*Puslapis apie šalį CŽV pasaulio faktų knygoje (angliškai)